
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ИНЖ. ЧАНКА КОРАЛСКА
ЗА КМЕТ НА ОБЩИНА БУРГАС
съгласно Заповед № 3044/19.09.2024 г. на Кмета на Община Бургас
 


Относно: Продажба чрез публичен търг с тайно наддаване на УПИ VII в кв. 42 по ПУП-ПРЗ на ПЗ „Север“, гр. Бургас, представляващ ПИ с идентификатор 07079.605.424 по КККР на гр. Бургас


	     
УВАЖАЕМИ  ОБЩИНСКИ СЪВЕТНИЦИ,

В Община Бургас е постъпило заявление за инвестиционни намерения с вх. № ЕД-3211/15.07.2024 г. от „Антарта“ АД, ЕИК 206866321, със седалище и адрес на управление: град София, бул. „Арсеналски“ №123, ап. офис 2, представлявано от Н. Симеонова – управител, с искане за закупуване на недвижим имот – частна общинска собственост, представляващ УПИ VII в кв. 42 по ПУП-ПРЗ на ПЗ „Север“, гр. Бургас, с площ 5625 кв.м, отреден „за производствено складова база за промишлени стоки и услуги“, представляващ ПИ с идентификатор 07079.605.424 по КККР на гр. Бургас, с площ  5625 кв.м, начин на трайно ползване: незастроен имот за производствен, складов обект, за изграждане на производствени сгради за производство и внедряване на иновативни високотехнологични производствени мощности.
Видно от заявлението, имотът ще се използва за изграждане на производствени сгради за производство и внедряване на иновативни високотехнологични производствени мощности. Предвижда се производство на лиофилизирани космически храни и напитки.
Съгласно цитираното инвестиционно намерение, инвеститорът предвижда да извърши инвестиция в размер на приблизително 3 000 000 евро (6 000 000 лева), разпределена на три етапа: първи етап 2025 г.– 1 000 000 евро, втори етап 2026 г. – 1 500 000 евро и трети етап 2027 г. – 500 000 евро. 
Във връзка с инвестицията се предвижда разкриване на 10-15 работни места  - с професионална квалификация: хранителни технолози, готвачи. 
Направената инвестиция ще бъде напълно безвредна за околната среда. 
Община Бургас е собственик на недвижим имот - частна общинска собственост, представляващ УПИ VII в кв. 42 по ПУП-ПРЗ на ПЗ „Север“, гр. Бургас, с площ 5625 кв.м, отреден „за производствено складова база за промишлени стоки и услуги“, представляващ ПИ с идентификатор 07079.605.424 по КККР на гр. Бургас, с площ  5625 кв.м, начин на трайно ползване: незастроен имот за производствен, складов обект.
 С Протокол-Решение № 15/21.08.2024 г. на Експертен съвет по устройство на територията е приет проект за изменение на ПУП-ПРЗ за УПИ VII в кв. 42 по ПУП-ПРЗ на ПЗ „Север“, гр. Бургас, представляващ ПИ с идентификатор 07079.605.424 по КККР на гр. Бургас, с което се променя функционалното отреждане за УПИ от „за спорт на открито и закрито и КОО“ в „за производствено складова база за промишлени стоки и услуги“, без промяна в регулационните граници, с предвидено ново свободно застрояване на нормативни отстояния от регулационни граници, с показатели на застрояване в съответствие с действащ ОУП на гр. Бургас, както следва: Височина до 3 ет./10м/; Плътност до 60%; Кинт до 2,0; Озеленяване мин. 20% и задължително паркиране в границите на УПИ. Изменението на ПУП-ПРЗ на ПЗ „Север“ по отношение на УПИ VII в кв. 42 по ПУП-ПРЗ на ПЗ „Север“, гр. Бургас, представляващ ПИ с идентификатор 07079.605.424 по КККР на гр. Бургас, е одобрено със Заповед № 3481/17.10.24 г. на Зам.-кмет на Община Бургас.
Съгласно разпоредбите на чл. 35, ал. 1 от Закона за общинската собственост (ЗОС), чл. 37, ал. 1 и ал. 2 от Наредбата  за реда за придобиване, управление и разпореждане с общински имоти и вещи (НРУПУРОИВ), приета от Общински съвет – Бургас, продажба на имоти и вещи - частна общинска собственост, се извършва от кмета на общината, чрез публичен търг или публично оповестен конкурс, след решение на общинския съвет. 
В съответствие с изискванията на чл. 41, ал. 2 и чл. 22, ал. 3 от ЗОС, по възлагане от Община Бургас, оценител на имоти, вписан в публичния регистър на КНОБ, е изготвил пазарна оценка на УПИ VII в кв. 42 по ПУП-ПРЗ на ПЗ „Север“, гр. Бургас, представляващ ПИ с идентификатор 07079.605.424 по КККР на гр. Бургас в размер на 523 600,00 (петстотин двадесет и три хиляди и шестстотин) лева, без ДДС.
Данъчната оценка на гореописания имот е в размер на 177 693,80 лева:
С оглед предназначението на имота, естеството на инвестицията, специфичните изисквания към предмета на сделката, нейното сключване и изпълнение, целесъобразно е да бъде проведен публичен търг с тайно наддаване, при определени минимални изисквания за допускане на  участниците в тръжната процедура: 
1. Да предложат размер на инвестиция в имота не по-малък от                     3 000 000 евро (6 000 000 лева) за изграждане на производствени сгради за производство и внедряване на иновативни високотехнологични производствени мощности;
2. Да предложат разкриване на не по-малко от 10 (десет) работни места на пълна работна заетост.
3. Да предложат срок за реализация и въвеждане в експлоатация на инвестицията – не по-дълъг от 36 (тридесет и шест) месеца от датата на сключване на договора.
УПИ VII в кв. 42 по ПУП-ПРЗ на ПЗ „Север“, гр. Бургас, представляващ ПИ с идентификатор 07079.605.424 по КККР на гр. Бургас не е включен в Годишната програма за управление и разпореждане с общинската собственост на Община Бургас за 2024 г., приета по т. 2 от дневния ред на проведеното на 14.02.2024 г. заседание на Общински съвет - Бургас (Протокол № 7), в частта на Раздел I „Продажба на общински имоти чрез провеждане на публично оповестен търг/конкурс“, поради което Раздел І от цитираната програма е необходимо да бъде допълнен с описания имот.
Предвид изложеното и на основание правомощията ми по чл. 73, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам Общински съвет - Бургас, на основание чл. 21, ал. 1, т. 8, от Закона за местното самоуправление и местната администрация, чл. 35, ал. 1 от Закона за общинската собственост и чл. 37, ал. 1 от Наредбата за реда за придобиване, управление и разпореждане с общински имоти и вещи, да вземе следните 

РЕШЕНИЯ:

I. Допълва Годишната програма за управление и разпореждане с общинска собственост за 2024 г., приета по т. 2 от дневния ред на проведеното на 14.02.2024 г. заседание на Общински съвет - Бургас (Протокол № 7), в частта на Раздел I „Продажба на общински имоти чрез провеждане на публично оповестен търг/конкурс“ със следния недвижим имот – частна общинска собственост: УПИ VII в кв. 42 по ПУП-ПРЗ на ПЗ „Север“, гр. Бургас, с площ 5625 кв.м, отреден „за производствено складова база за промишлени стоки и услуги“, представляващ ПИ с идентификатор 07079.605.424 по КККР на гр. Бургас, с площ  5625 кв.м, начин на трайно ползване: незастроен имот за производствен, складов обект.
II. Да се извърши продажба чрез провеждане на публичен търг с тайно наддаване по реда на глава седма от НРПУРОИВ, приета от Общински съвет – Бургас, на недвижим имот, частна общинска собственост, представляващ УПИ VII (седем) в кв. 42 (четиридесет и две) по ПУП-ПРЗ на ПЗ „Север“, гр. Бургас, с площ 5625 (пет хиляди шестстотин двадесет и пет) кв.м, отреден „за производствено складова база за промишлени стоки и услуги“, при граници: север - УПИ VI, изток - улица, юг – улица, запад - УПИ IX-398, представляващ ПИ с идентификатор 07079.605.424 (нула седем нула седем девет точка шест нула пет точка четири две четири) по КККР на гр. Бургас, с площ 5625 (пет хиляди шестстотин двадесет и пет) кв.м, начин на трайно ползване: незастроен имот за производствен, складов обект, при съседи: 07079.605.452, 07079.605.438, 07079.605.504, 07079.605.432, 07079.605.423, с начална тръжна цена в размер на 523 600,00 (петстотин двадесет и три хиляди и шестстотин) лева, без ДДС.
III. Участниците в тръжната процедура следва: 
1.	Да предложат размер на инвестиция в имота не по-малък от                     3 000 000 евро (6 000 000 лева) лева за изграждане на производствени сгради за производство и внедряване на иновативни високотехнологични производствени мощности;
2.	Да предложат разкриване на не по-малко от 10 (десет) работни места на пълна работна заетост.
3.	Да предложат срок за реализация и въвеждане в експлоатация на инвестицията – не по-дълъг от 36 (тридесет и шест) месеца от датата на сключване на договора.

Приложение: Инвестиционно намерение с вх. № ЕД-3211/15.07.2024 г.; Протокол-Решение № 15/21.08.2024 г. на ЕСУТ при Община Бургас; Заповед № 3481/17.10.24 г. на Зам.-кмет на Община Бургас; Скици на имота; Пазарна оценка на имота, изготвена от независим лицензиран оценител; Данъчна оценка.


ИНЖ.ЧАНКА КОРАЛСКА
За Кмет на Община Бургас
съгласно Заповед № 3044/19.09.2024 г.
на Кмета на Община Бургас

